Nansei salas

Nansei salas (, Nansei-shotō — ‘Dienvidrietumu salas’) ir vulkānisku salu virkne Klusā okeāna ziemeļrietumos, dienvidrietumos no Japānas arhipelāga galvenajām salām. Pieder Japānai un administratīvi ietilpst Kagošimas (ziemeļdaļa) un Okinavas (dienviddaļa) prefektūrās. Salu grupa izstiepusies gandrīz 1200 km garumā no Kjusju salas dienvidu gala ziemeļos līdz Taivānas salai dienvidrietumos un veido robežu starp Austrumķīnas jūru rietumos un Filipīnu jūru austrumos un dienvidos.

 Arhipelāga iedalījums 
Nansei salās ietilpst šādas salas un salu grupas:我が国の広域な地名及びその範囲についての調査研究 / The geographical names and those extents of the wide areas in Japan

 Sacunanas salas
 Osumi salas
 Tokaras salas
 Amami salas
 Rjūkjū salas (nosaukums dažkārt tiek attiecināts uz visu Nansei arhipelāgu)
 Okinavas salas
 Sakišimas salas
 Mijako salas
 Jaejamas salas
 Senkaku salas
 Daito salas

Sacunanas salas ietilpst Kagošimas prefektūrā, bet Rjūkjū, Senkaku un Daito salas — Okinavas prefektūrā. Senkaku salas ir Japānas, Ķīnas Tautas Republikas un Ķīnas Republikas (Taivānas) teritoriālo strīdu subjekts.

 Atsauces 

 Ārējās saites 

Kategorija:Klusā okeāna salas
Kategorija:Austrumķīnas jūra
Kategorija:Filipīnu jūra
Kategorija:Japānas salas
Kategorija:Arhipelāgi